[{"text_idx": "#000005", "text": "G\u0302i okazis la dimanc\u0302on 12an de julio en Piquet (pike : ) pitoreskejo de la valo de la rivero Yon."}, {"text_idx": "#000006", "text": "Estis bonaj surprizoj : neatendite pro Covid-19, la nombro da partoprenintoj superis 20. Inter ili estis Laura Ledoux kaj Benoi\u0302t Richard, kiuj bicikle vojag\u0302is per Esperanto de La Ferrie\u0300re al Japanio, Ce\u0301line Bernard, direktorino de la publikaj\u0302o \"Espe\u0301ranto-Info\", el la departemento Lot, invititaj de Claudie Demongeot, prezidantino de la asocio Re\u0301insertion et Espe\u0301ranto, kaj Robert Allandrieu kiuj kunlaboras al la sama revuo, Monique Assailly de la asocio Esperanto 79, el la najbara orienta departemento Deux-Se\u0300vres."}, {"text_idx": "#000007", "text": "La etoso estis amika, kvieta. Estis fakte pli da inters\u0302ang\u0302oj pri Esperanto ol en, kaj multe pli pri diversaj\u0302oj..."}, {"text_idx": "#000008", "text": "Ce\u0301line kunportis ekzemplerojn de la revuo \u201cEspe\u0301ranto-Info\u201c (majo-au\u0306gusto 2020) ric\u0302a je informoj, ilustraj\u0302oj kaj fotoj i.a. pri la Mediteranea Esperanto-Semajno, la junulara pola Rok'festivalo \"Pol-and-Rock\", pri COVID-19 (kiel nomi g\u0302in en Esperanto ?). Du pag\u0302oj estas dedic\u0302itaj, dulingve, al raporto pri la renkontig\u0302o okazinta en Angers pri la temo \"Voyager autrement\" (Vojag\u0302i alimaniere). Tiel, Nathalie Rigault trairis Francion dum kvar monatoj kun du el siaj infanoj per c\u0302evaloj. Pri tio s\u0302i verkis libron \u201cEn toute liberte\u0301\" (En kompleta libereco). Bruno kaj Maryvonne Robineau, la plej konataj, iel pioniroj, preskau\u0306 veteranoj, rakontis sian 8-jaran piediran vojag\u0302on c\u0302irkau\u0306 la mondo pri kiu ili publikigis libron unue sub la titolo \"Et leur vie, c'est la terre\" (Kaj ilia vivo estas la tero) kaj poste \u201c8 ans autour du monde\u201c (Dum 8 jaroj c\u0302irkau\u0306 la mondo). Intervenis ankau\u0306 Laura Ledoux kaj Benoi\u0302t Richard."}, {"text_idx": "#000010", "text": "Bedau\u0306rinda konstato: tiu renkontig\u0302o ne estis menciita en la kalendaro de la Eventaservo por la dato de la 12a de julio inter aliaj eventoj okazintaj samtage i.a. en Litovio, Germanio (Herzberg am Harz : La \"Esperanto-Urbo\"), Usono, Kanado, Britio, Nederlando, Brazilo, Irano: Tion ni ne forgesu por estonta asocia evento."}, {"text_idx": "#000011", "text": "Povus aplikig\u0302i por Esperanto la reklamo \u201cA\u0300 tout instant, il se passe quelque chose aux Galeries Lafayette !\u201c de fama franca magazeno: \u201cC\u0302iumomente okazas io en la mondo de Esperanto\u201c..."}, {"text_idx": "#000012", "text": "Verkis Henri Masson, el Esperanto Vendee"}, {"text_idx": "#000013", "text": "Afis\u0302ita 16an de julio, 2020"}, {"text_idx": "#000021", "text": "Por bone funkcii, uea.facila uzas kuketojn. Legu nian Privatecan politikon por ekscii kiel ni uzas viajn informojn kaj la Uzkondic\u0302ojn por esti uzanto de la retejo."}]